cyanic-selkie/wikianc huggingface dataset:
Lëtzebuerg (Land)
Grofschaft, dunn Herzogtum Lëtzebuerg
Nom Drëssegjärege Krich an dem spuenesch-franséische Kontinuatiounskrich koum et 1659 zum Traité vun de Pyrenäen an deem ë. a. decidéiert gouf, datt Deeler vum Herzogtum Lëtzebuerg u Frankräich kéimen (Diddenuewen, Montmédy, Damvillers, Ivoy, asw.). 1684 huet de Louis XIV. d'Festung Lëtzebuerg eruewert, an d'Herzogtum huet de facto bis 1697 (Traité vu Rijswijk) zu Frankräich gehéiert.
Carina (Stärebild)
Stären
De Stär β Carinae gehéiert zu der Spektralklass A2 an ass 111 Liichtjoer vun eis ewech.
Corcovado (Brasilien)
De Corcovado (lb.: de Bocklechen) ass e Bierg zu Rio de Janeiro, op deem ee vun den Erkennungszeeche vun der Stad, déi mam Sockel 38 Meter héich Christus-Statu Cristo Redentor, steet. Ënnendrënner läit den Tijuca-Nationalpark. De Corcovado ass 710 m héich an 't huet ee vun do, wann et net donsteg ass, eng spektakulär Vue iwwer Rio de Janeiro an d'Guanabara-Bucht.
Erop kënnt een wwer eng Serpentinestrooss oder mat enger Zännradbunn. Den Antonio Carlos Jobim huet dem Corcovado e Lidd mam selwechten Numm dediéiert.
Carina (Stärebild)
Stären
Den Numm „Miaplacidus“ ass aus dem arabeschen a laténgeschen zesummegesat a bedeit „Waasserplaz“.
Lëtzebuerg (Land)
Grofschaft, dunn Herzogtum Lëtzebuerg
1713/1714, nom Spueneschen Ierffollegkrich, goungen d'Südlech Nidderlanden, inklusiv Lëtzebuerg, un déi éisträichesch Habsburger-Linn. Déi Éisträichesch Period huet bis zum éischte Koalitiounskrich gedauert, an der Eruewerung vun den Éisträicheschen Nidderlanden duerch d'Franséisch Revolutiounstruppe 1794/95.
Canon EOS Digital-Fotoapparaten
Den EOS-System (Electro-Optical System) vu Canon ass eng Famill vu Spigelreflex-Fotoapparaten a Wiesselobjektiven, déi dobäi passen. Deen éischte Fotoapparat iwwerhaapt, deen den Numm EOS gedroen huet gouf 1987 virgestallt, dat war natierlech ee fir Klengbild-Filmer.
Am Joer 1995 gouf déi éischt digital Canon EOS virgestallt.
Fir digital Spigelreflex-Fotoapparate mat méi klenge Bildsensoren, am Verglach mam Klengbildformat huet Canon speziell Objektiver produzéiert.
Carlo Hartmann
De Carlo Hartmann, gebuer den 29. August 1955 zu Dikrech, ass e lëtzebuergesche Bariton-Sänger.
Lëtzebuerg (Land)
D'Groussherzogtum
Um Wiener Kongress 1815 gouf dat viregt Herzogtum Lëtzebuerg vun den europäesche Groussmuechten net "restauréiert". D'Preisen, déi d'Ostufer vun der Musel scho besat haten, kruten nach all déi al lëtzebuergesch Gebidder ëstlech vun der Our, mat Ausnam vu Veianen, an déi ëstlech vun der Sauer. Aus dem Gebitt vum Département des Forêts an Deeler vum Departement Sambre-et-Meuse ass, aus reng strateegesch-diplomateschen an dynastesche Grënn, ee Groussherzogtum ginn. De Wëllem vun Oranien-Nassau, dee grad kuerz virdrun als hollännesche Kinnek Wëllem I. unerkannt gi war, gouf a Personalunioun Groussherzog vu Lëtzebuerg. Dat neit Lëtzebuerger Land gouf och an den Däitsche Bond (eng Zort Ersatzräich) integréiert, an d'Festung Lëtzebuerg gouf eng "Bundesfestung", wat dem preisesche Kinnekräich d'Garnisounsrecht erméiglecht huet. Vun Zäit zu Zäit sollten d'Vertrieder vun deene ronn 40 Länner, déi am Däitsche Bond waren, sech ënner dem Virsëtz vum Keeser vun Éisträich zu Frankfurt treffen. Well de Wëllem I., dee Kinnek vun de Vereenegten Nidderlande war, och als Herrscher vu Lëtzebuerg wéi ee Kinnek wollt behandelt ginn, huet hien um Wiener Kongress drop gehale fir "Grouss"-Herzog ze ginn, also eng "Kinneklech" Houheet (deut. "Königliche Hoheit", fra. "Altesse royale"), wat en als "einfachen" Herzog vu Lëtzebuerg net hätt kënne sinn. Dat ass d'Erklärung, firwat Lëtzebuerg als Grouss-Herzogtum nei entstanen ass (et huet deemno glat näischt mat der Gréisst vum Land ze dinn). 1830 huet dem Wëllem I. seng onglécklech-ongerecht Politik a senge Südprovënzen d'Belsch Revolutioun ausgeléist, déi och ee gudden Deel vun de Lëtzebuerger begeeschtert huet, well hien, eise Groussherzog, säi Groussherzogtum praktesch ëmmer nëmme wéi déi 19. Provënz vu sengem Räich behandelt hat. Den 19. Abrëll 1839, néng Joer no der Grënnung vun der Belsch, gouf um Traité vu London, no laangem hin an hier, d'Groussherzogtum an zwee gedeelt: de westlechen Deel, deen haaptsächlech franco-romanesch (Wallounesch a Louthrengesch) war, gouf als Provënz Lëtzebuerg der Belsch zougesprach, an de germanophonen, also ëstlechen Deel, ass - weiderhin als Groussherzogtum - fir d'éischt Kéier een eegestännege Staat ginn, allerdéngs nach ëmmer (bis 1890) a Persunalunioun mat Holland.
Canon EOS Digital-Fotoapparaten
Well bei deene méi bëllegen digitalen EOS Modeller d'CCD-Chip-Fläch mat 22.2 x 14.8mm däitlech méi kleng ass wéi d'Negativ vun enger Klengbildformat-Foto (24x36 mm), kënnt et zu engem sougenannte Verlängerungsfaktor (Crop-Faktor): Bei deene selwechten opteschen Eegenschafte vum Objektiv kënnt et zu engem méi klenge Bildausschnett wéi bei engem analogen Apparat mat Klengbildfilm, deen deem vun enger mam Crop-Faktor multiplizéierter Brennwäit entsprécht.
Sou huet de EOS 300D an deem säin Nofollger de EOS 350D e Verlängerungsfaktor vun 1,6. Doduerch huet e 50mm-Objektiv un enger EOS 350D de selwechte Bildauschnëtt wéi en 80mm-Objektiv un enger Klengbild-Spigelreflex.
Lëtzebuerg (Land)
D'Groussherzogtum
1890 hat dat hollännescht Herrscherhaus vun Oranien-Nassau kee männlechen Nokomme fir op de lëtzebuergeschen Troun, a sou krut d'Land, an der Persoun vum Adolf vun Nassau, dee säin Herzogtum 1866 u Preise verluer hat, säin "eegenen" Herrscher a säin "eegent" Herrscherhaus (dat vun Nassau-Weilburg).
Carina (Stärebild)
Stären
Den ε steet op enger Distanz vu 632 Liichtjoer entfernt a gehéiert zu der Spektralklass K3. Wouhier den Num Avior kéint, ass net séchert.
Lëtzebuerg (Land)
D'Groussherzogtum
Nom Krich huet Lëtzebuerg seng Neutralitéit opginn an ass Member vun enger Rëtsch inter- oder supranationalen Organisatioune ginn, dorënner dem Benelux, der NATO an der CECA, dem éischte Virleefer vun der EU.
Niger
Niger, offiziell Republik Niger (op Franséisch République du Niger), ass e Staat a Westafrika deen nom Floss Niger benannt ass.
Lëtzebuerg (Land)
Politik
Lëtzebuerg ass eng representativ Demokratie, a Form vun enger konstitutioneller Monarchie mat engem Groussherzog als Chef vum Land.
E Parlament, Chamber genannt, gëtt fir 5 Joer gewielt; 60 Deputéierte vertriede véier Walbezierker. D'Opdeelung vun de Sëtz no de Chamberwale vum 20. Oktober 2013 ass déi heiten: d'Chrëschtlech-Sozial Vollekspartei (chrëschtdemokratesch) 23 Sëtz, d'LSAP (sozialistesch) 13 Sëtz, d'Demokratesch Partei (liberal) 13 Sëtz, Déi Gréng (gréng) 6 Sëtz, d'Alternativ Demokratesch Reformpartei 3 Sëtz an Déi Lénk 2 Sëtz. D'Piratepartei, d'KPL an d'PID sinn net an der Chamber vertrueden. Aus deene Walen ass d'Regierung Bettel-Schneider ervirgaangen, eng Koalitiounsregierung aus DP, LSAP an Déi Gréng. Si gouf de 4. Dezember 2013 vereedegt.
Um Plang vun der Europäescher Unioun ass Lëtzebuerg duerch sechs Deputéiert (vun am Ganze 754) am Europäesche Parlament vertrueden. Am Ministesch-Conseil huet et 4 Stëmmen (op 345).
Sproochesituatioun zu Lëtzebuerg
Am Géigesaz zu Länner wéi z. B. der Schwäiz oder der Belsch, wou jee no Regioun verschidde Sprooche geschwat ginn, ass d'Distributioun vun de Sproochen net geographesch, mä funktionell an individuell ("Polyglossie").
D'Lëtzebuergesch huet sech lues a lues an der Perceptioun vun de Lëtzebuerger vun enger Variant vum Däitschen (Onst Däitsch) zu enger eegener Sprooch gewandelt. Och vum Gebrauch hir ass et an deene leschte Joerzéngten iwwer déi traditionell Domäne vun engem Dialekt erausgewuess a gëtt haut vun der Fuerschung als déi neist germanesch Sprooch ugesinn.
Justiz
D'Land ass an zwéi Geriichtsbezierker agedeelt, de Bezierk Lëtzebuerg an de Bezierk Dikrech. De Bezierk Lëtzebuerg ass fir d'Friddensgeriichter op Lëtzebuerg an Esch-Uelzecht opgedeelt.
Togo
Togo, op Franséisch République togolaise, ass e Staat a Westafrika. D'Haaptstad vum Togo ass Lomé.
Den Numm vun der Republik kënnt aus der Ewe-Sprooch a setzt sech zesummen aus to („Waasser“) a go („Ufer“).
Carina (Stärebild)
Stären
6.000 Lichtjoer wäit ewech ass de Stär Eta Carinae. Et ass e ganz interessant Objet. Mat enger Hellegkeet vu 6,21m kann hien haut net méi mat bloussem A gesi ginn. Wou den Edmond Halley am 17. Joerhonnert säi Stärekatalog opgestallt huet, war den Eta Carinae mat 4m méi hell, woubäi sech d'Hellegkeet onreegelméisseg verännert huet. An de Joren 1833 bis 1843 ass seng Hellegkeet dramatesch op -1m geklommen. Zu dësem Moment war et deen zweethellste Stär um Himmel, an hien hat déi véiermilliounefach Liichtkraaft vun eiser Sonn. An de Joren duerno huet seng Hellegkeet ëmmer méi ofgeholl. Ënnersichungen hu gewisen, datt de Stär ëmmer nach extreem liichtstaark ass, woubäi seng Stralung allerdéngs duerch ausgestoussene Gas- a Stëbswolleken absorbéiert an als laangwelleg Infraroutstralung ofgetruede gëtt. Den Eta Carinae huet warscheinlech säin Endstadium erreecht a wäert an noer Zukunft als Supernova explodéieren. Méiglecherweis ass e schonn explodéiert awer wéinst der grousser Distanz dauert et nach eng Zäit bis mir de Liichtblëtz gesinn.
Lëtzebuerg (Land)
Geographie
Lëtzebuerg läit a Westeuropa tëscht der Belsch, Frankräich an Däitschland.
Togo
Sproochen
Déi offiziell Sprooche si Franséisch, Kabyé an Ewe.
Carina (Stärebild)
Duebelstären
Den υ Carinae besteet aus zwéi Stäre mat der Spektralklass A8. D'System ass ronn 1.000 Liichtjoer vun eis ewech.
Lëtzebuerg (Land)
Ekonomie
Zu den Haaptentreprisen zu Lëtzebuerg zielen (klasséiert no der Zuel vun hiren Employéen): Arcelor, Goodyear, Groupe Cactus, CFL, BGL BNP Paribas, Banque internationale à Luxembourg, Luxair, Pedus Service, BCEE, Groupe Guardian, Du Pont de Nemours, Kredietbank, Groupe Courthéoux-Match, Cargolux, Groupe Saint-Paul, Brink's Security Luxembourg, ING, Groupe Céramétal, Auchan Luxembourg.
Togo
Geographie
Den Togo ass e schmuelt laanggezunnt Land tëscht Ghana am Westen an dem Benin am Osten. Et ass net méi wéi 90 km breet mä zitt sech vun Norde bis Süden iwwer 700 km tëscht dem Burkina Faso an dem Golf vu Guinea. D'Land huet eng Fläch vun ongeféier 56.000 km².
Léck
Léck ass eng Groussstad am Oste vun der Belsch an d'Haaptstad vun der Provënz Léck, déi hiren Numm dréit. Déi ganz Lécker Agglomeratioun huet ongeféier 600.000 Awunner. Si ass déi gréisst Stad vu Wallounien an hanner Bréissel an Antwerpen déi drëttgréisst Stad vun der Belsch.
Togo
Geographie
Topographesch gëtt et eng grouss Diversitéit u Relieffer: et fënnt een d'Küst, Flaachland, Plateauen, Bierger an Däller. D'Vegetatioun deelt sech a Bëscher mat tropeschem a fiichtem Klima am Süden an a Savannen am Norden.
Lëtzebuerg (Land)
Bevëlkerung
Lëtzebuerg hat den 8. November 2021, dem Stéchdatum vun der Vollekszielung, 643.941 Awunner. Dovu sinn 339.890 (52,8%) Lëtzebuerger an 304.051 Auslänner (47,2%) mat am ganzen 180 verschiddenen Nationalitéiten. Vun der auslännescher Bevëlkerung hirersäits si ronn véier Fënneftel (80.9%), genee 245.906 Persounen, aus engm anere Land vun der Europäescher Unioun. 61.207 Lëtzebuerger (18%) hunn nach (op d'mannst) eng aner Nationalitéit.
Asaph Hall
Den Asaph Hall, gebuer de 15. Oktober 1829 zu Goshen, Connecticut a gestuerwen den 22. November 1907 zu Annapolis, Maryland war en US-amerikaneschen Astronom an ass den Entdecker vun de béide Marsmounde Phobos an Deimos.
Léck
Kulturell gesinn, ass Léck, mat senge Muséeën, prächtege Gebaier, Universitéit an aneren Héichschoulen (17 000 Studenten) eng ganz wichteg Stad. Och wirtschaftspolitesch gesinn; vill grouss an international Entreprisen hunn do hire Sëtz.
Asaph Hall
No dem Doud vu sengen Elteren huet den Hall eng Léier als Zammermann gemaach an ass uschléissend an den Central College vu McGrawvilled gaangen, wou e Mathematik studéiert huet. 1857 huet hien eng Plaz am Harvard College Observatoire zu Cambridge ugeholl. Do gouf hien een Expert am Berechne vun Ëmlafbunnen. Am August 1862 wiesselt hien an de United States Naval Observatory zu Washington, D. C., wou hie bis 1891 bliwwen ass. Hie gouf do am Joer 1863 Professer fir Mathematik.
Léck
Fréier Gemengen
D'Stad Léck ëmfaasst déi fréier Gemengen Angleur, Bressoux, Chênée, Glain, Grivegnée, Jupille, Léck, Rocourt, Wandre an och, ënner anerem, den Uertschaftsdeel Sclessin vun der fréierer Gemeng Ougrée. All dës Gemenge goufen 1977 an d'Stad Léck am Kader vun der Gemengefusioun integréiert.
Lëtzebuerg (Land)
Bevëlkerung
Vun den Auslänner déi am Land liewen, sinn déi meescht, 93.659 Leit, Portugisen (14,5% vun der Gesamtbevëlkrung). Dono kommen 49.071 Fransousen, 23.881 Italieener, 19.692 Belsch, 12.906 Däitscher, 8.447 Spuenier, 6.284 Rumänen a 4.977 Polen. 26.959 kommen aus aneren EU-Länner; 18.844 aus aneren europäesche Länner wéi der EU, dorënner si 4.289 Britten.
Asaph Hall
1877 stoung de Mars ongewéinlech gënschteg fir d'Astronomen, déi weltwäit hir Aen op de roude Planàit geriicht hunn. Dat huet engersäits zum Giovanni Schiaparelli senger Entdeckung vun de Marskanäl an anerersäits zum Hall senger Entdeckung vun de Marsmounde Phobos an Deimos. Dobäi gouf hie ganz aktiv vu senger Fra Angeline ënnerstëtzt, déi hien zu ëmmer weideren Observatiounen encouragéiert huet. Den Hall huet fir seng Observatiounen de groussen 26-Zoll-Refrakter "Great Equatorial" agesat, dat deemools gréisst Instrument vun där Zort weltwäit. Den Hall huet och d'Ëmlafbunne vu béide Mounde berechent.
Léck
Légion d'honneur
De 7. August 1914 krut Léck déi franséisch Dekoratioun Légion d'honneur.
Citatioun: Ce splendide fait d'armes constitue, pour la Belgique et pour la ville de Liège en particulier, un titre impérissable de gloire dont il convient que le gouvernement de la République perpétue le souvenir mémorable en conférant à la ville de Liège la croix de la Légion d'honneur.
Carina (Stärebild)
Duebelstären
Den I Carinae, och bezeechent als ZZ Carinae, ass en Duebelstäresystem op enger Distanz vun 1.500 Liichtjoer. Dëse System besteet aus zwéin extreem helle Stäre mat de Spektralklassen F2 an A2. I Car ass ausserdeem ee verännerleche Stär.
Canon EOS Digital-Fotoapparaten
Modeller
* speziell ausstafféiert mat Filtere fir Astrofotografie
Kropemann
De Kropemann, e Waassergeescht vun der Atert, ass d'Symbolfigur vun der Gemeng Réiden op der Atert.
De lëtzebuergesche Kropemann
An dës Kategorie fält z. B. dem Willy Goergen säi Gedicht "De Kropemann" (Text an déi haiteg Orthographie iwwerdroen):
Soss
"Kropemann" ass ee vun deene sëllege Pseudonymer, mat deenen d'Auteure vun der satirescher Wochenzeitung Den Neie Feierkrop hir Artikelen ënnerschreiwen. 2016 koum e Film vum Patrick Ernzer mam Titel Kropemann an de Kino. Kropemann-Info ass e Périodique vun der Gemeng Réiden op der Atert.
Carina (Stärebild)
Duebelstären
De b1 Carinae ass 1.000 Liichtjoer vun eis ewech a besteet aus zwéi wäisse Stäre mat de Spektralklasse B3 a B9.
Verännerlech Stären
Den R Carinae ass e verännerleche Stär vum Typ Mira. Seng Hellegkeet verännert sech iwwer en Zäitrau vun 308,7 Deeg. Am Maximum ass hien 3,9m hell a kann ouni Weideres mat bloussem A gesi ginn. Am Minimum fält d'Hellegkeet bis op knapps 10,3m erof, a fir eng Observatioun brauch een en Teleskop.
Den I oder ZZ Carinae ass e Verännerleche vum Typ Cepheid, seng Hellegkeet pulséiert an engem reegelméissegen Ofstand vun 35,53 Deeg tëscht 3,3 a 4,2 mag.
Messier- an NGC-Objeten
Duerch en Deel vum Stärebild zitt sech d'Band vun der Mëllechstrooss. Hei si vill oppe Stärekéip an niwweleg Objeten.
Den NGC 2516 ass en oppene Stärekoup op enger Distanz vun 2.000 Liichtjoer.
Den NGC 3293 ass en oppene Stärekoup op enger Distanz vu 5.000 Liichtjoer.
Den oppene Stärekoup IC 2602 gëtt och „Südlech Plejaden“ genannt. Hie läit 800 Liichtjoer vun eis ewech an ass dem Stäekoup Plejaden änlech, nëmmen e bëssche méi liichtschwaach.
Canton d'Alzonne
De Canton d'Alzonne war bis Mäerz 2015 eng franséisch administrativ Andeelung am Arrondissement Carcassonne, am Departement Aude an der Regioun Occitanie. Bei der Kantonalreform vun 2014 gouf de Kanton ofgeschaaft.
Saint-Privat-la-Montagne
Saint-Privat-la-Montagne ass eng franséisch Gemeng am Museldepartement an der Regioun Grand Est.
Asaph Hall
1879 krut den Asaph Hall d'Goldmedail vun der Royal Astronomical Society. 1891 huet hie Washington verlooss a goung op Annapolis, wou hien am Joer 1907 gestuerwen ass.
Lëtzebuerg (Land)
Bevëlkerung
Aus Asie komme 17.420 Leit (2,7%), dovu si 4.130 Chineesen. 13.554 (2,1%) hunn d'Nationalitéit vun engem Land um afrikanesche Kontinent, dorënner 2.562 Kapverdianer. Aus Nordamerika kommen der 2.780 (0,4%), dovun 2.196 aus den USA. Bei de Leit aus Mëttel- a Südamerika (4.962; 0,8%) sinn d'Brasilianer mat 2.859 déi Meescht. 245 (0,0%) Australier oder Nieséilänner wunnen am Land.
Am Laf vum Joer 2009 ass d'Zuel vun enger hallwer Millioun Awunner iwwerschratt ginn. Vun 1995 bis 2010 ass d'Wunnbevëlkerung, bannent 15 Joer, ëm ronn 100.000 Leit gewuess; vum Enn vum Zweete Weltkrich bis 2016 souguer ëm 286.000, wat praktesch eng Verdueblung bannent eppes iwwer 70 Joer ass.
De Bevëlkerungswuesstem geet zum groussen Deel op den Zouzuch vu Leit aus dem Ausland zeréck, déi op Lëtzebuerg schaffe kommen: D'Zuel vun den Aarbechtsplazen ass vun 197.500 am Joer 1995 iwwer 307.700 am Joer 2005 op p 418.400 am Joer 2016 geklommen. . Dës héich Zuel vun Aarbechtsplaze bréngt och mat sech, datt déi zu engem ëmmer méi groussen Deel vu sougenannte Frontaliere besat ginn. Hir Zuel ass vu 56.100 am Joer 1995 iwwer 119.700 am Joer 2005 op 173.800 am Joer 2015 geklommen. 2016 waren et der 180.900.
Kultur
2007 war Lëtzebuerg mat der Groussregioun Kulturhaaptstad vun Europa.
Audiovisuell
Lëtzebuerg huet joerzéngtelaang eng Pionéierroll a punkto europawäite kommerzielle Radio- (zanter 1929) an Televisiounsprogrammer (zanter 1954) gespillt. Haut nach huet d'RTL Group hei hire Sëtz. 1988 gouf deen éischte Lëtzebuerger Televisiounssatellit, Astra 1A op Orbit geschéckt; eng sëllege koumen der no, déi vun der SES, déi hire Sëtz zu Betzder huet, bedriwwe ginn.
An deene leschte 2 Joerzéngten huet och d'Lëtzebuerger Filmproduktioun en Opschwong erlieft, ongeféier 40 Produktiounsfirmaen gëtt et am Land.
Canton de La Charité-sur-Loire
De Canton de la Charité-sur-Loire ass eng franséisch administrativ Andeelung am Arrondissement Cosne-Cours-sur-Loire, am Departement Nièvre an der Bourgogne-Franche-Comté.
Walter Stoeckel
De Walter Stoeckel (* 14. Mäerz 1871 zu Adlig Klein-Stobingen bei Insterburg, Ostpreisen; † 12. Februar 1961) war en däitsche Gynekolog a Gebuertshëllefspezialist.
Hien huet e gudden Deel zum Opbau vun enger fortschrëttlecher Fraeklinik un der Berliner Charité ufanks der 1930er Jore bäigedroen a war 25 Joer laang Professer vu sengem Fachgebitt. Zu senge wëssenschaftlechen Aarbechte gehéiert d'Verbesserung vum operativen Eraushuele vum Uterus, dat ë. a. no him Schauta/Stoeckel-Operatioun genannt gouf.
Todd Skinner
Den Todd Skinner, gebuer den 28. Oktober 1958 zu Pinedale am Wyoming, a gestuerwen den 23. Oktober 2006, war een US-amerikanesche Freeclimber. Hien ass bei engem Klammtour am Yosemite-Nationalpark a Kalifornien, wéi e sech um Fiels Leaning Tower ofgeseelt huet aus 200 Meter, erofgefall. Schold war warscheinlech ee Materialfeeler.
Bolivien
Bolivien, op Spuenesch República de Bolivia, ass e Staat a Südamerika.
Sproochen
Zanter dem Oktober 2008 sinn am Artikel 5 vun der Constitutioun 37 offiziell Sproochen ernimmt: Spuenesch an aymara, araona, baure, bésiro, canichana, cavineño, cayubaba, chácobo, chimán, ese ejja, guaraní, guarasu'we, guarayu, itonama, leco, machajuyai-kallawaya, machineri, maropa, mojeño- trinitario, mojeño-ignaciano, moré, mosetén, movima, pacawara, puquina, quechua, sirionó, tacana, tapiete, toromona, uru-chipaya, weenhayek, yaminawa, yuki, yuracaré, zamuco.
Uerden
De Begëff Uerden bezitt sech op:
Canton de Belpech
De Canton de Belpech war bis Mäerz 2015 eng franséisch administrativ Andeelung am Arrondissement Carcassonne, am Departement Aude an der Regioun Occitanie. Bei der Kantonalreform vun 2014 gouf de Kanton ofgeschaaft.
Canton d'Écommoy
De Canton d'Écommoy ass eng franséisch administrativ Andeelung am Arrondissement Le Mans, am Departement Sarthe am Pays de la Loire.
Vëlodrom Jacques Anquetil
De Vëlodrom Jacques Anquetil, (Cipale) ass e Vëlodrom zu Paräis am Bois de Vincennes.
De Vëlodrom gouf 1894 ënner dem Numm « Vélodrome municipal de Vincennes » ageweit a war och e Stadion an den olympesche Spiller vun 1900 an 1924.
D'Cipale gëtt 1929 mat der Agliderung vum Bois de Vincenes u Paräis ugeschloss. Vun 1968 bis 1974, kënnt den Tour de France op senger leschter Etapp do un.
Am Joer 1987, gëtt d'Cipale a Vélodrome Jacques Anquetil ëmgedeeft.
An der Zweeter Hallschent vun 2012 gouf déi al Pist ewechgerappt an duerch eng nei ersat. Déi nei Konstruktioun ass awer schlecht ausgefouert ginn, soudatt d'Pist net ze gebrauchen ass, a se gouf virleefeg gespaart.
European Union Baroque Orchestra
Den European Union Baroque Orchestra (EUBO) ass en Orchester, deen op Barockmusek spezialiséiert ass.
Canton de La Suze-sur-Sarthe
De Canton de La Suze-sur-Sarthe ass eng franséisch administrativ Andeelung am Arrondissement La Flèche, am Departement Sarthe am Pays de la Loire.
European Union Baroque Orchestra
E gouf 1985, am Kader vum Europäesche Joer fir Musek, gegrënnt, a besteet aus enger 25 jonke Museker (Duerchschnëttsalter ass 24 Joer), déi all Joer duerch e Concours ausgesicht ginn, an dann en halleft Joer laang do spille kënnen.
Den EUBO gëtt finanziell gedroen duerch d'Europäesch Unioun an 2 Mäzenen aus dem Privatsecteur.
Kierch Eschweiler
D'Kierch vun Eschweiler ass eng kathoulesch Kierch déi zur Par Wooltz Saints-Pierre-et-Paul, zum Dekanat Norden an zu der Gemeng Wolz gehéiert.
Se steet op der Kräizung vun der Haaptstrooss (Duerfstrooss), dem CR328, mat dem Kierchewee, dee bis bei de Kierfecht féiert.
Patréiner
D'Kierch ass dem hellege Mauritius geweit, deem säi Fest den 22. September gefeiert gëtt. Zweete Patréiner ass den hellegen Albinus.
Geschicht
Eschweiler mat Knapphouschent a Selschent huet Ufanks zu Wolz gehéiert a gouf am 10. Joerhonnert eng eegestänneg Par. Knapphouschent gouf dunn 1808 mat Selschent och eng eege Par.
Bis de 7. Mee 2017 war et d'Parkierch vun der Par Eschweiler, déi zum Parverband Wooltz, Kiischpelt, zu der Pastoralregioun Norden an zum Dekanat Wolz gehéiert huet. Et war déi eenzeg Kierch an där Par.
D'Gebai
Déi al Kierch vun Eschweiler stoung relativ am Ufank vum Duerf, do wou haut d'Monument aux Morts ass um ale Kierfecht. 1870 ass eng nei Kierch gebaut ginn, sou wéi mer se elo kennen.
Am Joer 2000 ass d'Kierch komplett restauréiert ginn. Dobäi goufen déi al Molereien nees fräigeluecht.
De Mobiliar
De wäertvolle Mobiliar ass vun der aler Kierch eriwwer geplënnert ginn an déi nei, an ass warscheinlech vum Jean-Georges Scholtus (ëm 1680-1754). Den 18. Februar 2001 ass en neien Altor konsekréiert ginn.
D'Uergel
Enn 1899 ass eng Uergel vun der Firma Müller vu Reifferscheid installéiert ginn.
Am Joer 2004 gouf eng nei Uergel vun der Firma Eisenbarth vu Passau an der Kierch installéiert.
Stäresystem
De Begrëff Stäresystem, beschreift eng gravitativ gebonnen Usammlung vu Matière op d'mannst an der Gréissenuerdnung vun engem Planéitesystem, an deem sengem Gravitatiounszentrum wéinstens ee Stär ass.
KW Sagittarii (Stär)
De KW Sagitarii ass e Roude Ris an eiser Mëllechstrooss. Hien ass ronn 9.800 Liichtjoer vun eiser Sonn ewech a war am Joer (2006) de véiertgréisste bekannte Stär.
Stäresystem
Detailer
Zwéin oder méi gravitativ gebonne Stären an noer Noperschaft (kuckt och Duebelstär), gi jee no Zuel vun de bedeelegte stellaren Objeten, Duebel-, Dräifach- oder Méifach-Stäresystem genannt. Meeschtens gëtt awer direkt dat spezifescht System genannt (z. B. d'Sonnesystem oder d'Alpha-Centauri-System).
Joachim Laukens
Iwwer de Laukens ass eigentlech näischt weider bekannt.
Stäresystem
Detailer
D'Usammlung vun e puer honnert, dausend oder souguer Milliarde Stären an anerer interstellarer Matière, déi zwangsleefeg iwwer eng grouss Raumregioun verdeelt sinn, ginn och jee no Gréisst z. B. als „Stärekoup” oder als „Galaxis” bezeechent. Eis Galaxis, d'Mëllechstrooss, huet z. B. ronn 300 Milliarde Stären.
KW Sagittarii (Stär)
Den Nummdeel „KW“ kënnt duerch d'Reegel vun der Benennung vu verännerleche Stären a seet, datt KW Sagitarii den 256te verännerleche Stär ass, deen am Sagittarius entdeckt gouf.
Sudoku (Spill)
Spillreegelen
Sudoku spillt sech an engem Quadrat, dat aus 9x9 Casen opgebaut ass. Da gëtt et nach 9 Ënnerquadraten, déi aus 3x3 Casë bestinn. D'Zil ass:
Opgepasst! Eng Linn oder e Quadrat däerf also keng Ziffer zweemol hunn.
Originnen
D'Spill gouf ënner dem Numm Carré latin vum Schwäizer Mathematiker Leonhard Euler am 18. Joerhonnert erfonnt.
Sudoku gouf allerdéngs eréischt populär, wéi déi japanesch Zäitschrëft Nikoli d'Rätsel ënner dem Numm 数独 (Sudoku, vun su "Nummer" an doku "eenzel") erausbruecht huet. Et ass awer eréischt zanter datt brittesch Zeitungen am Joer 2005 d'Spill entdeckt hunn, datt aner Länner an den Internet Sudoku spillen. Fir Däitschland, zum Beispill, ass et d'Handelsblatt, wat ugefaangen huet, de Lieser Sudoku unzebidden.
Vëlodrom Buffalo
De Vëlodrom Buffalo war e Stadion zu Paräis net wäit ewech vun der Porte Maillot, Neuilly-sur-Seine. De Vëlodrom gouf 1893 opgemaach an den Tristan Bernard war vun 1895 un Direkter.
Am Joer 1928 gouf de Vëlodrom frëschgemaach a vergréissert fir datt 8000 Läit dra ginn, an d'Piste gouf vun 333,33 m op 300m zeréckgebaut. Am Éischte Weltkrich gouf de Vëlodrom vum Staat gezoppt fir eng Fligerfabréck drop ze bauen.
Gare Wëlwerwolz
D'Gare vu Wëlwerwolz ass eng Gare op der CFL-Streck 1, der sougenannter Nordstreck, tëscht der Gare Kautebaach an der Gare Draufelt vun der Lëtzebuerger Eisebunn.
D'Gare Wëlwerwolz huet e gratis Park & Rail-Parking mat 44 Parkplazen a speziell Parkplaze fir Leit mat reduzéierter Mobilitéit.
Do gëtt et och eng Autobus Gare.
Johannes Bayer
De Johann Bayer, gebuer am Joer 1572 zu Rain um Lech, Landkrees Donau-Ries, a gestuerwen de 7. Mäerz 1625 zu Augsburg, war en däitschen Astronom a Jurist. Hien huet dee bedeitenden Himmelsatlas, d'Uranometria gemaach.
Vu 1592 un studéiert hie Philosophie an Droit op der Universitéit Ingolstadt. Säi Studium huet en um Enn vum 16. Joerhonnert ofgeschloss als Lizentiat der Rechte an hien huet sech als Affekot zu Augsburg niddergelooss.
Donieft huet de Bayer sech intensiv beschäftegt op de Gebidder: Mathematik, Archeologie an Astronomie.
Säin astronomescht Haaptwierk war den Himmelsatlas Uranometria vu 1603. Deen Atlas, deen zum Deel op Beobachtungdate vum Tycho Brahe baséiert, war deen éischten, deen déi ganz Himmelskugel ofdeckt, mat am Ganzen 51 Kaarten.
Als Undenken un de Bayer gouf een Impaktkrater um Äerdmound no him benannt.
Lëtzebuerger Pavillon maritime
E Pavillon maritime ass den nationale Fändel vum Land an deem e Schëff enregistréiert ass, an deen dat Schëff obligatoresch um Mast aushänke muss. Un d'Gesetzer vun deem Land mussen d'Schëffsbesëtzer sech an deem Fall och halen. Meeschtens war dat an der Vergangenheet dat Land an deem e Reeder oder eng Reederei usesseg waren. Aus enger Rei vu Grënn ass dat haut net méi de Fall. Vill Schëffer navigéieren haut nämlech ënner engem frieme Pavillon.
Geschicht
Duerch [http://www.legilux.public.lu/leg/a/archives/1990/0581211/0581211.pdf#page=2 d'Gesetz vum 9. November 1990] gouf de Regëster geschaf an deem all d'Schëffer, déi ënner dem Lëtzebuerger Pavillon fueren, agedroe ginn.
Dëse Regëster ass duerch [http://www.legilux.public.lu/leg/a/archives/1997/0780710/0780710.pdf#page=2 d'Gesetz vum 23. September 1997] op d'bâteaux de plaisance ausgedeent ginn.
Firwat ee Pavillon maritime zu Lëtzebuerg geschaf gouf
Lëtzebuerg ass net dat eenzegt Land, dat ouni Zougang zum Mier friem Schëffer registréiert. Och d'Schwäiz huet hiren eegene Pavillon. A Länner wéi Frankräich sinn dozou iwwergang fir friem Schëffer an engem neigeschafen internationale Register anzedroen a fir duerch erliichtert Konditiounen d'Konkurrenzfäegkeet vun de Schëffer, déi ënner hirem internationale Pavillon fueren, ze verbesseren.
D'Lëtzebuerger Flott
De 4. November 2013 waren no Donnéeë vum lëtzebuergesche Commissariat aux Affaires maritimes 251 Schëffer mat engem totalen Tonnage vun 2.815.917 Tonnen zu Lëtzebuerg enregistréiert.
Palfinger
Palfinger ass den Numm vun enger éisträichescher Firma, déi hydraulesch Hiefsystemer fabrizéiert.
D'Originne vun der Firma ginn zeréck an d'Joer 1932, an deem de Richard Palfinger eng Schlässerei an en Atelier fir landwirtschaftlech Unhänger ze flécken opgemaach huet. 1959 huet hie säin éischte Kran gebaut. 1964 huet säi Jong, den Hubert Palfinger, ugefaangen, hydraulesch gesteiert Kranäerm ze bauen, déi op Camione montéiert ware fir Wuere kënnen erop- oder erofzelueden, an déi vun 1966 un a Serie gebaut goufen. 1976 léisst d'Firma sech e Klappaarm patentéieren.
No an no kommen aner Patenter derbäi, sou z. B. fir Ënnerwaasserkranen. Bëschmaschinne mat Gräifäerm gi vun 1988 u ënner dem Numm Epsilon gebaut. Kleng Clarken, déi u Camione kënne gehaange ginn, fir se dann ze beluede mam Numm Crayler gi gebaut. Am Juni 1999 geet Palfinger un d'Bourse an iwwerhëlt Guima S.A., deen déizäit weltgréisste Produzent vu Containerwiesselsystemer. 2003 stellt Palfinger säi System Access vir, en Hiefbünesystem. Ee Joer drop iwwerhëlt Palfinger dee gréissten däitsche Produzent vun Aarbechtsbünen, déi op Camione montéiert sinn.
2005 hat Palfinger en Ëmsatz vu 585 Milliounen €.
Jean-Louis Pons
De Jean-Louis Pons, gebuer de 24. Dezember 1761 zu Peyre (Hautes-Alpes) a gestuerwen de 14. Oktober 1831 zu Florenz, war e franséischen Astronom.
Tëscht 1801 an 1827 huet de Pons 37 Koméiten entdeckt an ass domat bis haut deen erfollegräichste Koméitenentdecker.
Liewen
Dem Pons seng astronomesch Carrière huet 1789 am Alter vu 27 Joer ugefaangen. Hie war Hausmeeschter am Observatoire vu Marseille. Den Direkter vum Observatoire huet him niewebäi Lektiounen an der Astronomie ginn. Säin éischte Koméit huet de Pons am Juli 1801 entdeckt. Vun do u spezialiséiert hie sech, grad wéi seng Landsleit Charles Messier a Pierre Méchain, op d'Sich vu Koméiten a fënnt der bis zu 10 an engem Joer (August 1826 bis August 1827).
Opgrond vu sengem Erfolleg krut de Pons 1813 d'Plaz vun engem Assistent um Observatoire de Marseille. Am Joer 1818 krut hien de Lalande-Präis vun der Franséischer Akademie vun de Wëssenschaften, fir d'Entdeckung vun dräi Koméiten an engem Joer. 1819 huet hien eng Ernennung vun der Maria Isabel vu Spuenien kritt. Hien ass Direkter vum neien Observatoire vu Marlia bei Lucca an der Toskana ginn. Säin Titel war "Hirer Majestéit hire kinneklechen Astronom, Direkter vun der astronomescher Sektioun vum Observatoire a Professer Emeritus vum kinnekleche Lycee". De Pons huet direkt, nodeem en zu Lucca ukomm war, e weidere Koméit entdeckt an den Observatoire huet enger schéiner Zukunft entgéint gesinn. D'Leeschtunge si bescheide bliwwen an no véier Joer gouf de Betrib vum Observatoire agestallt. De Pons hat zu Lucca siwe Koméiten entdeckt. Am Joer 1825 ernennt de Groussherzog Leopold II. hien zum Direkter vum Observatoire a Musée fir Physik a Naturgeschicht zu Florenz. Bis zu sengem Doud entdeckt de Pons nach weider siwe Koméiten.
Obschonn de Pons véier periodesch Koméiten entdeckt huet, hunn der nëmmen nach zwéi säin Numm, nämlech de 7P/Pons-Winnecke an den 12P/Pons-Brooks. De Koméit deen hien de 26. November 1818 entdeckt huet, gëtt haut als Encke bezeechent, benannt no dem Astronom Johann Franz Encke, deen d'Bunn vun dësem Koméit berechent hat, an deen eng bemierkenswäert kuerz Periodizitéit festgestallt hat. De "Pons-Coggia-Winnecke-Forbes" heescht haut 27P/Crommelin, nom Andrew Crommelin, deen dës Bunn berechent huet.
Anne Schmitt
D'Anne Schmitt, gebuer de 6. Dezember 1953 an der Stad Lëtzebuerg, ass eng lëtzebuergesch Schrëftstellerin.
Hamal (Stär)
Den Hamal (arab. "Lamm") ass de Stär α am Stärebild Widder Aries (Alpha Arietis). Den Hamal ass Spektralklass K2-Ris op enger Distanz vu 75 Liichtjoer. Seng visuell Magnitude ass +2,00 mag.
Koordinaten (Equinoxe J2000.0)
Bettseechesch
D'Bettseechesch (Taraxacum sect. Ruderalia) ass eng Grupp vu Planzen an der Gattung Taraxacum, bannent der Famill vun den Asteraceae. Si ginn och nach Kettestack oder Pissblumm genannt.
Zanter ville Joerhonnerte gëtt d'Pissblumm an der Medezin agesat. Sou enthält d'Planz vill Proteinnen, Zocker, Vitaminnnen a Mineralien. Si wierkt diuretesch, laxativ, bluttrengegend a verbessert d'Verdauung. D'ganz Planz ass iessbar. Geréischtert a gemuele Wuerzele sinn e gudde Kaffisersatz. Jong Blieder passen an all Zalot.
De laténgeschen Numm Taraxacum staamt aus dem Arabeschen a weist wéi am Franséischen (pissenlit) op déi diuretesch Wierkung hin: arab. tarak <de: lassen> a šaḫḫa <de: pissen>.
Fortplanzung
D'Fortplanzung ass apomiktesch.
Heinrich Louis d'Arrest
Den Heinrich Louis d'Arrest, gebuer den 12. August 1822 zu Berlin a gestuerwen den 13. Juni 1875 zu Kopenhagen, war en däitsch-däneschen Astronom, deen an Däitschland an zu Kopenhagen geschafft huet. Hien huet en ettlech Koméiten entdeckt, 76 Asteroiden an 342 Deep Sky-Objeten. Doriwwer eraus war hie Matentdecker vum Planéit Neptun. Hien ass virun allem duerch seng Fuerschungen iwwer d'Asteroiden an d'Koméite bekannt ginn, awer hie war och wesentlech un der Entschlësselung vun de Galaxiëkéip bedeelegt.
D'Virfahre vum d'Arrest ware franséisch Hugenotten déi 1685, no der Ophiewung vum Edikt vun Nantes, an Däitschland geflücht waren.
Den d'Arrest huet Mathematik op der Universitéit Berlin studéiert. An dëser Zäit huet hien astronomesch Berechnungen a Observatioune gemaach. 1845 gouf hien Assistent vum Professer Johann Franz Encke am Observatoire zu Berlin. Zesumme mat dem Johann Gottfried Galle, dem Direkter vum Observatoire, hu si den 23. September 1846 de Planéit Neptun entdeckt. De Galle an den d'Arrest hunn den Himmel systematesch ënnersicht (no den Angabe vum Fransous Urbain Leverrier, deen d'Positioun vum Planéit unhand vu Bunnstéierunge vum Uranus berechent hat). Well de Galle de Planéit fir d'éischt am Teleskop gesinn hat, gëllt hien haut als Entdecker vum Neptun.
1848 huet den d'Arrest op den Observatoire vun der Universitéit Leipzeg zu Pleissenbuerg gewiesselt. Hei huet hien ugefaangen d'Positioune vun niwwelegen Objete systematesch ze bestëmmen. 1850 ass hie vun der philosophescher Fakultéit vun der Universitéit Leipzeg zum Éierendokter ernannt ginn.
Den d'Arrest ass am Alter vun 52 Joer zu Kopenhagen un Häerzversoe gestuerwen.
Fir seng Leeschtungen huet hie vill Auszeechnungen an Éierunge kritt. Hie war Member vun der Wëssenschaftsakademie vun Dänemark, Schweden, Sankt Petersburg a München, der brittescher Royal Astronomical Society an e war Ritter vum däneschen Danebrorg-Uerden.
Zu sengem Gedenke gouf jee een Impaktkrater um Mound an um Marsmound Phobos souwéi den Asteroid (9133) d'Arrest no him benannt.
Jupille
Jupille fënnt een am Numm vu follgenden Uertschaften:
Nanzeg
Nanzeg (fr: Nancy) ass eng Stad a Gemeng a Frankräich. Si läit am Departement Meurthe-et-Moselle an der Regioun Grand Est. Si huet 105 830 Awunner (2002) an eng Fläch vu 15,01 km²
Etymologie
Den Numm ass vu gallo-réimeschem Urspronk. E Geldstéck, op deem Nantiaco geschriwwe stoung, gouf eemol fonnt. Zwar fänkt d'Geschicht vun Nanzeg mat dem Bau vun enger klenger Buerg vum Herzog Gerhard vun Elsass 1069 un. D'Wuert Nanceium kann op alen Dokumenter gelies ginn; deen Numm ass eng Latiniséierung vum fréieren Numm, déi och d'lëtzebuergfränkescht Nanzeg erginn huet, wéi d'Aussprooch et nach beweist ("Nanzéger" = "Nanzéjer").
Nanceium ass d'Latiniséierung vum Wuert nance wat op Keltesch souvill wéi Supp bedeit. Nanzeg läit nämlech um lénksen Uwänner vun der Meurthe, an engem Fiichtgebitt. ,
Geschicht
Nanzeg gouf vum Matthäus II. zur Haaptstad vum Herzogtum Loutrengen erhuewen. De burgundeschen Herzog Karel de Kénge koum 1477 virun him ëm d'Liewen, wéi en ëmsoss d'Stad géint den Herzog Renatus II. (René) belagert huet. Den Herzog Karel III. huet 1588 méi eng grouss "Nei Stad" opriichte gelooss. Nanzeg huet vill ënner dem Drëssegjärege Krich gelidden, d'Stad gouf vun de Fransouse belagert, déi schliisslech hir Festungsmaueren zerstéiert hunn. De leschten Herzog vu Loutrengen, de Stanislas Leszczynski, deen och fréiere Kinnek vu Polen war, krut do groussaarteg Monumenter gebaut, dorënner d'Plaz déi haut säin Numm huet.
Nanzég ass 1777 franséisch ginn. Ëm d'Joer 1900 war Nanzeg den Zentrum vun enger wichteger artistescher Beweegung, déi dowéinst École de Nancy heescht.
Alexandria (Homonymie)
Alexandria ass den Numm vun en ettlech hellenistesche Stadgrënnungen, déi nom Alexander dem Groussen benannt goufen, ë. a.:
Kiischt
Kiischte sinn d'Friichte vun de Kiischtebeem d. h. vun der Vullekiischt (Prunus avium) an all de geziichten Ofleeër.
Jus
Fir Giichtkranker ass de Kiischtejus interessant, well guer kee Purin dran ass.
Leonhard Euler
De Leonhard Euler, gebuer de 15. Abrëll 1707 zu Riehen an der Schwäiz, a gestuerwen den 18. September 1783 zu St. Petersburg, war e Schwäizer Mathematiker a Physiker.
Hie war produktiv an huet d'Mathematik vum 18. Joerhonnert dominéiert. Hie war ee vun deenen éischten, déi d'Analyse an der Physik developpéiert hunn. No him sinn 23 mathematesch Objeten, Formelen a Resultater benannt.
Déi lescht siwwenzéng Joer vu sengem Liewe war e komplett blann, wat en awer net dovun ofgehalen huet, bal d'Hallschent vu senger Aarbecht an där Zäit ze realiséieren.
Posthum ass en zu speziellen Éiere komm: säi Bild war um Schwäizer 10-Frang-Schäin. E Moundkrater an en Asteroid sinn no him benannt.
Canton de Valenciennes-Sud
De Canton de Valenciennes-Sud ass eng fréier franséisch administrativ Andeelung am Arrondissement Valenciennes, am Departement Nord an der Regioun Hauts-de-France.
Vresse-sur-Semois
Vresse-sur-Semois (op Wallounesch: Vresse) ass eng belsch Uertschaft a Gemeng an der Provënz Namouer.
Uertschaften an der Gemeng
Alle, Bagimont, Bohan, Chairière, Laforêt, Membre-sur-Semois, Mouzaive, Nafraiture, Orchimont, Pussemange a Sugny.
Um Spaweck
Säit vun der Gemeng
Gust Kremer
De Gust Kremer, gebuer 1904, war dee Mann, deen als éischte Lëtzebuerger zu Lëtzebuerg mat engem Fallschierm erofgesprong ass. Dat ass 1929 wärend engem Fluchmeeting zu Esch-Uelzecht geschitt, wéi hien aus dem Doppeldecker vun engem anere Pionéier vun der lëtzebuergescher Aviatioun, dem Lou Hemmer, erofgesprongen ass.
Wolzer Festival
De Wolzer (oder Wëlzer) Festival, offiziell: Festival de Wiltz, ass e Musek- an Theaterfestival, deen zanter 1953 all Joer an de Méint Juni a Juli zu Wolz am Fräiliicht-Amphitheater beim Wolzer Schlass organiséiert gëtt.
Zanter 1991 ass den Amphitheater, dee ronn 1000 Sëtzplaze bitt, iwwerdaacht.
D'Lëscht vun den Jazzmuseker z. B., déi zu Wolz gespillt hunn, liest sech wéi en Who's who vun der Jazzgeschicht:
Insigne de Blessé
Den Insigne de Blessé ass duerch een Arrêté Grand-Ducal vum 24. Mee 1951 (Artikel 7) agefouert ginn deen am Mémorial A n° 34 vun 1934 publizéiert ass.
Den Artikel siwe vun deem Arrêté Grand-Ducal seet: (Original Text)
Dëse Gielche gëtt op Propositioun vum Arméiminister zougesprach.
Kuckt och
Lëtzebuergesch Auszeechnungen an Éierenzeechen
Baden-Württemberg
Baden-Württemberg ass ee Bundesland an Däitschland. Et ëmfaasst de südwestdäitsche Raum tëscht dem Bodensee am Süden an dem Main am Norden, dem Rhäin am Weste souwéi der bayerescher Grenz am Osten. Nopesch Bundeslänner si Rheinland-Pfalz, Hessen a Bayern, am Süde sinn d'Noperen d'Schwäizer Kantonen Basel-Stadt, Basel-Land, Aargau, Schaffhausen, Thurgau an Zürich. Am Weste läit op der anerer Säit vum Rhäin den Elsass (Frankräich).
Gréisst Stied
Déi gréisst Stied a Baden-Württemberg sinn:
Childerich III.
De Childerich III., gebuer géint 720 a gestuerwe 755, war dee leschte Merowengerkinnek vu 743 bis 751. Hie war de Jong vum Frankekinnek Chilperich II.
Nom Doud vum Theuderich IV. am Joer 737, huet de karolengeschen Hausmeier Karl Martell, deen am Frankeräich d'Muecht hat, säin Ierwen Childerich, fir d'éischt an d'Klouschter Sithiu (déi spéider Abtei Saint-Bertin) aspäre gelooss, soudatt de merowengeschen Troun vakant war. Eréischt dem Karl Martell säi Jong Karlmann, deen am Fréijoer 743 nach eng Kéier e merowengesche Schietkinnek gebraucht huet, huet de Childerich fräigelooss an op den Troun gesat.
Vu sengem Handeln ass bal näischt bekannt, a sou ass en och virun allem als leschte Kinnek aus der Famill vun de Merowenger an d'Geschicht agaangen. Hie gouf geschuer an duerft nees, tëscht dem 31. Oktober 751 an dem 23. Januar 752 an d'Klouschter Sithiu antrieden, wou en och scho virdru gefaange gehale gi war. No him huet de Karolenger Pippin de Kuerzen sech d'Kinnekskroun opgesat, an et huet een näischt méi vun de Merowenger héieren.
De Childerich III. hat ee Jong, vun deem ee soss näischt weess wéi säin Numm (Theoderich, resp. Thierry).
Hans Jakob Christoffel von Grimmelshausen
Den Hans Jakob Christoffel von Grimmelshausen, gebuer ëm 1622 zu Gelnhausen, a gestuerwen de 17. August 1676 zu Renchen, war en däitsche Schrëftsteller.
Säi bekanntst Wierk, de Schelmeroman "Der abenteuerliche Simplicissimus Teutsch", deen an der Zäit vum Drëssegjärege Krich spillt, gëllt als eent vun de wichtegste Prosawierker op Däitsch am 17. Joerhonnert.
Pierre Seck
De Pierre Seck, gebuer den 10. Mäerz 1945 zu Diddeleng, ass e lëtzebuergesche Cheemiker a Chimiesprofesser.
De Pierre Seck, deen am Mäerz 2010 a Pensioun gaangen ass, war Directeur des études op der Universitéit Lëtzebuerg, Professer op der Faculté des sciences, de la technologie et de la communication.
1968 huet hie matgehollef, de Centre universitaire de Luxembourg opzebauen, a gouf 1987 President dovun. 1984 huet hie sech am Wäissbuch Une université au Luxembourg fir d'Schafe vun enger Universtitéit zu Lëtzebuerg staark gemaach. Och fir d'Kreatioun vum Centre national pour la recherche scientifique, dee spéider d'Kreatioun vum Centre de recherche public mat sech bruecht huet, huet hie sech agesat.
Hien ass zanter 1998 President vun der Section des sciences naturelles, physiques et mathématiques vum Institut grand-ducal.
Publikatiounen (Auswiel)
Weider Artikelen sinn op der Websäit vun der Uni Lëtzebuerg ze fannen.
700 v. Chr.
8. Joerhonnert v. Chr. | 7. Joerhonnert v. Chr. | 6. Joerhonnert v. Chr.
705 v. Chr. | 704 v. Chr. | 703 v. Chr. | 702 v. Chr. | 701 v. Chr. | 700 v. Chr. | 699 v. Chr. | 698 v. Chr. | 697 v. Chr. | 696 v. Chr. | 695 v. Chr.
Dës Säit befaasst sech mam Joer 700 v. Chr.
Ordre de la couronne de chêne
Den Ordre de la couronne de chêne ass e lëtzebuergesche Verdéngschtuerden. En ass agefouert gi vum Groussherzog Wëllem II. deen och Kinnek Wëllem II. vun Holland war, am Joer 1841. Zu där Zäit war Lëtzebuerg zwar een eegestännege Staat, awer et hat a Personalunioun mat Holland dee selwechte Monarch. Obschonn den Uerden ee reng lëtzebuergesche war, huet de Wëllem II. en dacks gebraucht fir Hollänner ze dekoréieren. Domat konnt en d'Kontroll vun der hollännescher Regierung beim Ausdeelen vu Gielercher iwwergoen. En huet der awer net méi wéi drësseg ausgedeelt. Säin Nofollger de Wëllem III. hat do méi eng large Vue. Hien hat der eleng um Dag vu senger Kréinung 300 ausgedeelt, an nach Honnerten an de Joren duerno. Et waren der sou vill, datt souguer d'Hollänner gemengt hunn et wier een hollänneschen Uerden.
Wéi d'Kinnigin Wilhelmina op den Troun koum war et domat eriwwer, wëll an deem Ament d'hollännesch Kinneken net méi Monarche vu Lëtzebuerg waren. D'Hollänner hunn dunn zwéin nei Uerden agefouert: den Uerde vum Haus Oranien-Nassau an den Hausuerde vun Oranien.
Kapell Aansebuerg
D'Kapell vun Aansebuerg ass eng kathoulesch Kapell déi zur Par Äischdall-Helpert Saint-Willibrord, zum Dekanat Zentrum an zu der Gemeng Helperknapp gehéiert.
Ordre de la couronne de chêne
Zanter dem Groussherzog Adolphe war den Uerden nëmmen nach just fir Lëtzebuerger Bierger do, heiansdo hunn awer och Auslänner den Uerde kritt, haaptsächlech Membere vu kinnekleche Familljen. De Groussherzog vu Lëtzebuerg ass Grand-Maître de l'Ordre.
Graden
Den Ordre de la couronne de chêne ass an 8 Graden opgedeelt:
Kapell Aansebuerg
Se ass der Tréischterin am Leed geweit.
D'Kapell steet am ëstlechen Agank vun Aansebuerg direkt nieft der Strooss, dem CR105. Nieft der Kapell leeft d'Holertsbaach laanscht.
Zur fréierer Par Tënten hunn ausser der Kapell vun Aansebuerg och nach d'Parkierch vun Tënten, d'Filialkierch vun Huelmes an d'Kapell zu Buer gebéiert.
Marcel Cahen
De Marcel Cahen, gebuer den 9. Abrëll 1887 an der Stad Lëtzebuerg an do gestuerwen de 15. November 1949 war e lëtzebuergeschen Industriellen an e liberale Politiker.
Hie war vun 1922 bis 1940 Deputéierten an der Chamber a vun 1921 bis 1940 Schäffe vun der Stad Lëtzebuerg. Den 12. Mäerz 1945 gouf hien als fréieren Deputéierten an d'Assemblée consultative genannt.
1928 huet hien zesumme mam Gaston Diderich an dem Albert Clemang d'Radikal Partei gegrënnt, eng liberal Beweegung, an och d'Zeitung Freie Presse.
1932 huet d'Radikal Partei sech mat der Radikal-Sozialistescher Partei zu der Radikal-Liberaler Partei zesummegedoen, an där hie weider Member blouf.
De Marcel Cahen war President vun der lëtzebuergescher Vëlosfederatioun (F.S.C.L.) vum 25. November 1934 bis den 10. Mee 1940.
De Marcel Cahen war e lëtzebuergesche Fräimaurer.
Eng Strooss zu Märel, de Boulevard Marcel-Cahen, ass no him genannt.
Astronomesch Instrumenter
Astronomesch Instrumenter sinn Instrumenter déi fir d'Observatioun an d'Miesse vu kosmeschen Objete gebraucht ginn.
1. D'Stralung gëtt gesammelt. Dozou déngen am optesche Stralungsberäich Systemer aus Lënsen an/oder Spigelen (Lënsenteleskop, Spigelteleskop, Astrograph asw.), am Radiowelleberäich grouss Antennenanlagen (Radioteleskop), an den iwwerege Straleberäicher speziell Teleskopen oder Detekteren (Röntgenastronomie, Gammaastronomie, Ultraviolettastronomie, Infraroutastronomie).
3. E Stralungsempfänger registréiert d'Stralung. Als Empfänger déngen, nieft dem A. bei der direkter Observatioun mat engem astronomeschen Instrument) ë. a. Fotoplacken, Fotozellen, Thermoelementer, Bolometer, CCD-Fotosensoren a Radiowellenempfänger. De Sammelsystem an d'Stralungsempfänger gi gewéinlech mat Hëllef vun der Montéierung an enger Noféierungsvirriichtung op e bestëmmte Punkt vum Himmel agestallt, a bei der äerdgebonnener Observatioun der deeglecher Beweegung vun der Himmelssphär nogefouert.
699 v. Chr.
8. Joerhonnert v. Chr. | 7. Joerhonnert v. Chr. | 6. Joerhonnert v. Chr.
704 v. Chr. | 703 v. Chr. | 702 v. Chr. | 701 v. Chr. | 700 v. Chr. | 699 v. Chr. | 698 v. Chr. | 697 v. Chr. | 696 v. Chr. | 695 v. Chr. | 694 v. Chr.